jkorsvik/nowiki_second_scrape_merged huggingface dataset:
Blæretang

Blæretang (Fucus vesiculosus) er en brunalge som vokser langs hele norskekysten. Den har parvise blærer på hver side av en tydelig midtribbe. Den vokser i strandsonen i saltvann, men tåler godt lavt saltinnhold i vannet. Den er spiselig.


== Beskrivelse ==
Den er en av fire tangarter som har blærer og har flate grener med tydelig midtribbe og blærer parvis på hver side av midtribben. Blæretang har svært variabel form, og der det er mye bølger, kan den mangle blærer. Formeringsorgan utvikles om våren og sommeren i enden av noen av grenene. De er ovale, oppsvulmet og slimete i moden tilstand.


== Utbredelse ==
Tangen liker ikke for mye direkte bølger, men med litt beskyttelse fra andre tangarter finnes den også i bølgeeksponerte områder. Blæretang vokser i strandsonen på fjell, steiner og knatter, og blir fra 0,3 til 2m høy. Normalt finnes den mellom spiraltang og sagtang eller grisetang, der den dominerer. I områder med lav saltholdighet kan den dessuten finnes spredt nedenfor fjæresonen under sagtangen.


== Bruk ==
Den kan spises, men det anbefales et forsiktig inntak på grunn av avførende innholdsstoffer. Den har et variabelt innhold av jod, men kan inneholde opptil 600 mg/g. Den kan tørkes og males til mel, og kan benyttes for å tykne supper ved å bruke avkok av den. De runde små blærene kan brukes i salater etter et raskt oppkok, eller sursyltes. Den blir flaskegrønn om den dyppes i varmt vann.


== Referanser ==


== Litteratur ==
Bevanger, Kjetil; Jonsson, Bror (2007). Kysten flora og fauna. ISBN 978-82-02-27050-6. 
Wollen, Ellen-Beate (2019). Gratis mat fra havet. ISBN 978-82-7201-652-3. 


== Eksterne lenker ==
(en) blæretang – oversikt og omtale av artene i WORMS-databasen 
(en) blæretang i Encyclopedia of Life 
(en) blæretang i Global Biodiversity Information Facility 
(no) blæretang hos Artsdatabanken 
(sv) blæretang hos Dyntaxa 
(en) blæretang hos ITIS 
(en) blæretang hos NCBI 
(en) blæretang hos Tropicos 
(en) Kategori:Fucus vesiculosus – bilder, video eller lyd på Wikimedia Commons 
(en) Fucus vesiculosus – galleri av bilder, video eller lyd på Wikimedia Commons 
Fucus vesiculosus – detaljert informasjon på Wikispecies
Radio City Music Hall

Radio City Music Hall er et teater i New York. Teatret ligger i Rockefeller Center, i nærheten av Times Square på Manhattan. Radio City åpnet i 1932, og interiøret er utført i glass, aluminium, krom og geometrisk ornamentering i art deco-stil, typisk for tidens arkitektur i New York. Med 5933 sitteplasser var teatret verdens største da det åpnet, og det regnes fremdeles som USAs største innendørs teater.
Bl.a. den årlige MTV Video Music Awards-forestillingen, Tony Awards og Grammy-prisutdelingen holdes i Radio City.


== Eksterne lenker ==
(en) Offisielt nettsted 
(en) Radio City Music Hall – kategori av bilder, video eller lyd på Commons
Q-gjengen

Q-gjengen (originaltittel: Home on the Range) er en animert fantasy-western-komedie for barn fra 2004 produsert av Disney-konsernet. Filmen handler om tre kyr som må fange en beryktet kvegtyv for å hindre at gården deres går konkurs.    
Den er den 44. i rekken av Disneys klassikere.  
Q-gjengen ble ingen publikumsuksess.  


== Handling ==
Da en utkastelsesordre dukker opp på inngangsporten til «Patch of Heaven dairy farm» bestemmer tre av kyrne seg for å hindre at gården deres blir tatt fra dem. For å få til dette må de fange «Alameda Slim», en kutyv som har en pris på hodet sitt.


== Om filmen ==


=== Popularitet og økonomi ===
Q-gjengen ble ingen publikumssuksess, men gjorde det overraskende bra i Frankrike. Den innbrakte $104 millioner på verdensbasis, hvorav $50 millioner i USA.Produksjonskostnadene var på $110 millioner.


=== Anmelderne ===
Den fikk blandet mottakelse av anmelderne, noe som gjenspeiles i at den har fått 53 % på Rotten Tomatoes. Roger Ebert gav den 2,5 av 3 stjerner, mens Leonard Maltin gav den 3 av 4 stjerner.Også de norske anmelderne gav den blandet mottakelse.


== Rolleliste (stemmer) ==


== Referanser ==


== Eksterne lenker ==
Offisielt nettsted 
(en) Home on the Range (2004 film) – kategori av bilder, video eller lyd på Commons 
(en) Q-gjengen på Internet Movie Database 
(no) Q-gjengen hos Filmfront 
(sv) Q-gjengen i Svensk Filmdatabas 
(da) Q-gjengen i Danmark Nationale Filminstitut 
(fr) Q-gjengen på Allociné 
(nl) Q-gjengen på MovieMeter 
(en) Q-gjengen på AllMovie 
(en) Q-gjengen på Turner Classic Movies 
(en) Q-gjengen på Rotten Tomatoes 
(en) Q-gjengen på Metacritic
Engelen på høyre skulder

Engelen på høyre skulder (orig: Fararishtay kifit rost) er en tadsjikisk film fra 2002, regissert av Djamshed Usmonov. Filmen var i 2002 utvalgt til sidekonkurransen Un Certain Regard under Cannes filmfestival. Filmen vant også Auroraprisen og Don Quijote-prisen under Tromsø Internasjonale Filmfestival året etter, noe som sørget for at den ble vist på norske kinoer.


== Handling ==
Filmen ble produsert i den tadsjikiske byen Asht. Etter å ha sonet en lengre fengselsstraff, kommer en ubarmhjertig mann tilbake til hjembygda. Når han forsøker å hjelpe moren sin til å dø med verdighet, tåler mannen en rekke sammenstøt med de urokkelige landsbyboerne som forventer at han skal betale alle pengene han skylder til dem. 


== Eksterne lenker ==
(en) Engelen på høyre skulder på Internet Movie Database 
(no) Engelen på høyre skulder på NRK TV 
(fr) Engelen på høyre skulder på Allociné 
(nl) Engelen på høyre skulder på MovieMeter 
(en) Engelen på høyre skulder på AllMovie 
(en) Engelen på høyre skulder på Rotten Tomatoes
Jean-Pierre Papin

Jean-Pierre Papin (født 5. november 1963 i Boulogne-sur-Mer, Frankrike) er en fransk fotballtrener og tidligere fotballspiller. Han ble tildelt prisen Ballon d'Or i 1991 som europeisk fotballs beste fotballspiller.Som landslagsspiller for Frankrike scoret Papin 30 mål på 54 kamper. Han deltok i VM i Mexico i 1986 (der Frankrike tok bronse), og i EM i Sverige i 1992. Han var også i den franske troppen som tok OL-gull i 1984. Papin spilte sin siste landskamp i 1995.
På klubbnivå spilte han for FC Valenciennes, Club Brugge, Olympique Marseille, AC Milan, Bayern München, Bordeaux og Guingamp. Hos Marseille var han nøkkelspiller på et lag som dominerte fransk klubbfotball i siste halvdel av 1980-tallet og første halvdel av 1990-tallet.
I mai 2006 overtok Papin treneransvaret for RC Strasbourg etter Jacky Duguépéroux. Tidligere trente han amatørlaget til FC Bassin Arcachon.


== Referanser ==


== Eksterne lenker ==
(de) Jean-Pierre Papin – Munzinger Sportsarchiv 
(en) Jean-Pierre Papin – FIFA 
(en) Jean-Pierre Papin – UEFA 
(fr) Jean-Pierre Papin – LÉquipe 
(en) Jean-Pierre Papin – Transfermarkt 
(en) Jean-Pierre Papin – Transfermarkt (manager) 
(en) Jean-Pierre Papin – national-football-teams.com 
(en) Jean-Pierre Papin – Soccerbase.com 
(en) Jean-Pierre Papin – FootballDatabase.eu 
(de) Jean-Pierre Papin – fussballdaten.de 
Profil hos det franske fotballforbundet Arkivert 13. mars 2016 hos Wayback Machine.
Husband E. Kimmel

Husband Edward Kimmel (født 26. februar 1882, død 14. mai 1968) var en amerikansk marineoffiser og admiral i US Navy. Han er mest kjent for å være kommandant for US Navys stillehavsflåte da japanerne angrep Pearl Harbor i 1941.
Kimmel og general Walter Short ble sammen holdt delvis ansvarlige for at beredskapen var for dårlig da japanerne angrep Hawaii. Kimmels militære karriere var dermed over. Men i 1999, lenge etter hans død, erklærte et flertall i Senatet at han ikke kunne holdes ansvarlig for nederlaget, ettersom han ikke hadde fått videreformidlet vesentlig informasjon som var kjent i Washington D.C.


== Liv og virke ==


=== Bakgrunn ===
Husband E. Kimmel ble født i Henderson, Kentucky og ble uteksaminert fra U.S. Naval Academy i 1904. 


=== Karriere ===
Før han ble stabsoffiser tjenestegjorde han på flere slagskip, kommanderte to jagerdivisjoner, en jagerskvadron og slagskipet USS «New York» (BB-34). Han hadde også flere viktige stillinger som stabsoffiser og i marinedepartementet og gjennomførte marinens stabsskole.
Etter å ha blitt utnevnt til kontreadmiral i 1937 ble han beordret som sjef for syvende krysserdivisjon, etter et tokt til Sør-Amerika ble han så i 1939 sjef for krysserne i slagstyrken. I februar 1941 ble han sjef for US Navys stillehavsflåte, med midlertidig rang som admiral. Kimmel førte kommando fra den fremskutte basen på Pearl Harbor og ledet flåten i omfattende øvelser før utbruddet av stillehavskrigen.
Sammen med hærsjefen på Hawaii, generalløytnant Walter Short ble admiral Kimmel en syndebukk for USAs manglende beredskap før angrepet på Pearl Harbor og deres karrierer ble ødelagt. Kimmel ble avløst fra sin stilling som sjef for stillehavsflåten i midten av desember 1941 og han gikk tilbake til graden kontreadmiral. 
Kontreadmiral Kimmel døde i Groton, Connecticut den 14. mai 1968. 


== Rehabilitering ==
Den 25. mai 1999 vedtok USAs senat en resolusjon som frikjente Kimmel og Short

«De mottok ikke viktig etterretningsinformasjon som var tilgjengelig i Washington, DC»uttalte senator William V. Roth jr. (R-DE), og sa at de to hadde blitt gjort til syndebukker av Pentagon. Senator Strom Thurmond (R-Sc) kalte Kimmel og Short for «de to siste ofrene for Pearl Harbor» [1]


== Referanser ==


== Eksterne lenker ==
History.navy.mil biografi over Kimmel (engelsk)
Nettsted opprettet av barnebarnet (engelsk)
Admiral Kimmels beretning (engelsk)
Service canadien du renseignement de sécurité

Service canadien du renseignement de sécurité (SCRS, engelsk: Canadian Security Intelligence Service (CSIS)) er Canadas sivile etterretningsorganisasjon som innhenter, overvåker og analyserer informasjon om rikets sikkerhet. Etatens ansvarsområde omfatter både nasjonal og internasjonal etterretning.
SCRS ble opprettet i 1984 etter en anbefaling fra en granskningskommisjon, som ble nedsatt etter at det ble kjent at det føderale politiet hadde utført flere ulovlige handlinger i forbindelse med sin etterretningsvirksomhet. Kommisjonen anbefalte at ansvaret for etterretning ble fjernet fra politiet og lagt til en ny, sivil etat uten politimyndighet.
SCRS er underlagt Ministère de la Sécurité publique et de la Protection civile du Canada. Tilsyn med SCRS føres av et uavhengig organ, Comité de surveillance des activités de renseignement de sécurité.


== Eksterne lenker ==
(en) Offisielt nettsted 
(fr) Offisielt nettsted 
(en) Canadian Security Intelligence Service – kategori av bilder, video eller lyd på Commons
«Whydah Galley»

«Whydah Galley» var et piratskip under kommando av piraten Samuel Bellamy på begynnelsen av 1700-tallet. Skipet, en galei, ble senket utenfor Cape Cod i 1717 og gjenfunnet av vrakdykkere i 1984. Da den ble senket var det den største prisen som til da var blitt kapret av pirater. I lasten hadde hun blant annet indigo, gull og sølv. Skipet var opprinnelig et slaveskip laget i England. Den fikk navnet sitt fra stedet Whydah på vestkysten av Afrika der slavene ble kjøpt.


== Eksterne lenker ==
National Geographics side om Whydah Galley (engelsk)
Expedition Whydah (engelsk)
Heidi Klum

Heidi Klum (født 1. juni 1973) er en tysk supermodell, skuespillerinne, motedesigner, TV-produsent og artist. Hun ble født i Bergisch Gladbach i Nordrhein-Westfalen i Tyskland.


== Karriere ==
Klum ble kjent etter at hun opptrådte i Sports Illustrateds badedraktnummer og en Victoria's Secret-katalog. I tillegg til å være modell har hun opptrådt i flere TV-serier, inkludert Spin City og Sex og singelliv. Hun hadde også rollen som en temperamentsfull frisør i filmen Blow Dry, en kjempe i filmen Den forheksede Ella og i rollen som Ursula Andress i The Life and Death of Peter Sellers.
I desember 2004 ble hun vertinne i reality-serien Project Runway i USA, der motedesignere kjemper om muligheten til å vise kleskolleksjonen sin på New York Fashion Week samt å motta penger til å lansere sitt eget klesmerke.
I desember 2005 ble hun i tillegg til å være vertinne for den andre sesongen av Project Runway også vertinne for Germany's Next Top Model, den tyske versjonen av Top Model. Serien ble en suksess, men ikke uten en del kontrovers. En tysk feministgruppe oppfordret til boikott av serien etter at en av deltakerne ble stemt ut på grunnlag av at hun var «for tykk».


== Referanser ==


== Eksterne lenker ==
(de) Offisielt nettsted 
(en) Heidi Klum – kategori av bilder, video eller lyd på Commons 
Filmer og bilder med Heidi Klum på supermodels.nl
Heidi Klums profil i FMD-databasen
«AskMen Biographies»: Heidi Klum
(en) Heidi Klum på Internet Movie Database 
(no) Heidi Klum hos Filmfront 
(sv) Heidi Klum i Svensk Filmdatabas 
(da) Heidi Klum på Scope 
(fr) Heidi Klum på Allociné 
(en) Heidi Klum på AllMovie 
(en) Heidi Klum hos Rotten Tomatoes 
(en) Heidi Klum hos TV Guide 
(en) Heidi Klum hos The Movie Database 
(en) Heidi Klum hos Behind The Voice Actors 
Intervju i Der Spiegel, 12. februar 2006
Lunar Reconnaissance Orbiter

Lunar Reconnaissance Orbiter (LRO) er en amerikansk romsonde som skal utforske månen i forkant av nye bemannede landinger i Constellation-programmet. Den ble skutt opp 18. juni 2009 med en Atlas V rakett fra Cape Canaveral i Florida. Romsonden gikk inn i bane rundt månen 23. juni 2009.
Romsonden ble bygget av NASAs Goddard Space Flight Center.


== Instrumenter ==
Romsonden vil ha seks ulike instrumenter og et teknologi-demonstrasjon, for å gjennomføre undersøkelser, spesifikt mot menneskelig bosettinger på månen. Instrumentene skal leveres av ulike organisasjoner i USA og Russland.


== Oppdrag ==
Instrumentene vil generere et global kart av månen
Bestemme potensielle landingssteder, som er sikre mot farer
Måle lys- og temperatur på månens poler
Lete etter potensielle ressurser, som vann
Fastlegge strålingsfaren fra rommet og dets effekt på menneskerLROs høyoppløselige kameraer vil være i stand til å vise flere av de større delene av utstyr som ligger på overflaten av månen (for eksempel fra Apollo 11).


== Eksterne lenker ==
Offisielt nettsted om LRO
Comité de surveillance des activités de renseignement de sécurité

Comité de surveillance des activités de renseignement de sécurité (CSARS, engelsk: Security Intelligence Review Committee (SIRC)) er et uavhengig organ i den canadiske regjeringen som fører tilsyn med etterretningsorganisasjonen Service canadien du renseignement de sécurité (SCRS) og etterforsker klager fra publikum. CSARS ble opprettet i 1984 som et resultat av omorganiseringen av etterretningstjenesten og opprettelsen av SCRS.
CSARS' oppgave er å kontrollere etterretningsaktivitetene til SCRS for å sikre at etatens ekstraordinære myndighet til å overvåke canadiske borgere ikke misbrukes. CSARS består av fem medlemmer som utnevnes av den føderale regjeringen, og som sverges til medlemmer av Det kongelige råd for Canada for å kunne ta del i gradert informasjon under loven om statshemmeligheter.


== Eksterne lenker ==
Offisielt nettsted
Lorena Ochoa

Lorena Ochoa (født 15. november 1981 i Guadalajara) er en meksikansk golfspiller. Hun ble profesjonell i 2002, og har siden 2003 spilt fast på den amerikanske LPGA-touren. Før henne hadde kun én meksikansk kvinne greid å kvalifisere seg til LPGA-touren, og hennes suksess, med fire seire i løpet av like mange år, har bidratt til å øke interessen for golf i Mexico.
På førsterunden av Kraft Nabisco Championship i 2006 brukte hun 62 slag, og tangerte dermed rekorden for laveste rundeskår under en major-turnering, både for menn og kvinner. Hun beholdt ledelsen frem til siste dag av turneringen, men tapte til slutt i omspill mot Karrie Webb.


== Meritter ==


=== Seire på LPGA-touren ===
2009: Honda LPGA Thailand, Corona Championship, Navistar LPGA Classic
2008: HSBC Women's Champions, Safeway International, Nabisco Championship, Corona Championship, Ginn Open, Sybase Classic, Navistar LPGA Classic
2007: Safeway International; Sybase Classic; Wegmans LPGA; Women's British Open; CN Canadian Open; Safeway Classic; Samsung World Championship; ADT Championship
2006: LPGA Takefuji Classic; Sybase Classic; Wendy's Championship for Children; Corona Morelia Championship; Samsung World Championship; The Mitchell Company LPGA Tournament of Champions
2005: Wegmans Rochester LPGA
2004: Franklin American Mortgage Championship, Wachovia LPGA Classic


== Eksterne lenker ==
Offisielt nettsted 
(en) Lorena Ochoa – kategori av bilder, video eller lyd på Commons 
(en) Lorena Ochoa – galleri av bilder, video eller lyd på Commons 
(de) Lorena Ochoa – Munzinger Sportsarchiv 
(en) Lorena Ochoa – LPGA-touren
GRC

GRC kan sikte til:

Gendarmerie royale du Canada, det canadiske føderale politiet
ISO 3166-1 alfa-3-koden til Hellas
Åsmund Huser

Åsmund Gunnar Huser (født 27. februar 1950) er en norsk dokkespiller og skuespiller.
Huser er særlig kjent for å styre dukkene og gi stemme til flere figurer i NRKs barne-TV-programmer, blant annet Tøfflus i Jul i Skomakergata, Smitt og smule i Tre-fire-fem (Labbetuss), sjiraffen Raffen i Portveien 2 og Bjarne Betjent i Sesam Stasjon. Han har også spilt bakerspøkelset Napoleon i Uhu!.
Huser startet som dukkespiller i 1974, som ansatt ved Oslo Nye Teaters dukketeater. I 1978 begynte han å arbeide som frilanser. Han har turnert med en lang rekke egenproduserte dokketeaterforestillinger.
Våren 1980 hadde han sin første premiere med sitt eget teater, som han ga navnet Unge Husers Dukketeater. Ved siden av frilansvirksomheten har han også vært tilknyttet Oslo Nye Teater, Riksteatret og Brageteatret.I romjulen 1988 sendte NRK barneprogrammet Rubbel og Bit – en musikal på badet. Der spilte Åsmund Huser figuren «Kontrabasskongen», som han selv var figurmaker for. Blant figurene han senere har gitt scenisk liv og stemme på fjernsyn, er dukken «Tøfflus» fra NRKs julekalender Jul i Skomakergata. Denne dukken ble skapt av Mona Wiig. Han var figurspilleren bak «Bjarne betjent» i barnetv-serien Sesam stasjon.Siden 2006 har han jobbet som assistent i Hauerseter barnehage på Nordkisa.


== Referanser ==


== Eksterne lenker ==
(en) Åsmund Huser på Internet Movie Database 
(no) Åsmund Huser hos Sceneweb 
(no) Egenpresentasjon på teaternett.no
Christin Aamodt

Christin Aamodt (født 27. mars 1970) er en norsk journalist. Hun arbeidet tidligere i NRK, og var tilknyttet Dagsnytt18, Østlandssendingen, Søndagsavisa og Ukeslutt. Hun er nå tilknyttet Strix Television, en produsent av realityfjernsyn og annen underholdning.
Aamodt har bakgrunn fra flere frivillige organisasjoner i Norge, deriblant Ungdom Mot Narkotika hvor hun også var leder fra 1995 til 1997. Hun er i ettertid utnevnt til æresmedlem av organisasjonen for sin innsats der. 
Videre har Aamodt vært leder i Barne- og ungdomsrådet i Oslo, daglig leder i Norges snowboardforbund, medlem i Presseforbundets offentlighetsutvalg, rådsmedlem i Sosial- og helsedepartementets Narkotikaforebyggende råd.
Aamodt var også valgkampsekretær for Oslo Rød Valgallianse ved stortingsvalget i 2005. 
Hun har dessuten gjort seg kjent for sitt feministiske engasjement. Aamodt var redaktør på radiOrakel, verdens eldste kvinneradio, der hun blant annet tok initiativ til å starte opp Women's mediawatch i Norge. Hun har også fungert som produsent for flere av Kate Pendrys teateroppsetninger. Christin Aamodt skrev tidligere også for Dagbladets feminismeblogg.


== Eksterne lenker ==
http://www.christinaamodt.no
Mystacinobia zelanica

Mystacinobia zelanica er en art fluer. Det er den eneste arten i slekten Mystacinobia som er eneste slekt i familien Mystacinobiidae. Denne vingeløse fluen lever i kolonier av flaggermusen Mystacina tuberculata, som er den eneste flaggermus-arten på New Zealand. 
Koloniene ligger i store, hule trær og fluene lever av guanoen som flaggermusene produserer.


== Systematisk inndeling ==

Ordenen tovinger, Diptera
fluer, Brachycera
Underordenen høyere fluer, Cyclorrhapha
Gruppen Schizophora
Gruppen Calyptratae
Overfamilien Oestroidea
Familien Mystacinobiidae
Mystacinobia zelanica Holloway, 1976


== Kilder ==
McAlpine, J.F. 1989. Phylogeny and classification of the Muscomorpha. Manual of Nearctic Diptera 3: 1397-1518. Agriculture Canada, Ottawa.


== Eksterne lenker ==
(en) Mystacinobia zelanica i Encyclopedia of Life 
(en) Mystacinobia zelanica i Global Biodiversity Information Facility 
(en) Mystacinobia zelanica hos NCBI 
(en) Kategori:Mystacinobia zelandica – bilder, video eller lyd på Wikimedia Commons 
Mystacinobia zelandica – detaljert informasjon på Wikispecies
En tid for fulle hester

En tid for fulle hester (orig: Zamani barayé masti asbha, kurdisk: Demek jibo hespên serxweş) er en kurdisk film fra 2000 regissert av Bahman Ghobadi og spilt inn i østre Kurdistan, Iran. Den vant prisen for det gyldne kamera under Cannes filmfestival i 2000, og Don Quijote-prisen under Tromsø Internasjonale Filmfestival.
Filmen handler om noen foreldreløse søsken som forsørger seg selv gjennom å drive smugling over grensa mellom Irak og Iran og prøver å skaffe en av søsknene en operasjon.


== Priser ==
Best Film Award, Golden Camera (Caméra d'Or), Filmfestivalen i Cannes, Frankrike, 2000.
Special Jury Award, Silver Hugo , Chicago International Film Festival, USA, 2000.
Best Feature Award, Edinburgh Film Festival, Skottland, Storbritannia, 2000.
Best Feature Award, Santa Fe Film Festival, Fort Lauderdale, USA, 2000.
Grand Jury Award, São Paulo International Film Festival, Brasil, 2000.
Best Feature, Banff International Film Festival, Canada, 2000.
Special Jury Award, Gijon International Film Festival, Spania, 2000.
Best feature Award, Children Film Festival, Isfahan, Iran, 2000.


== Handling ==
En kurdisk familie forsøker å overleve etter at begge foreldrene deres er døde. Ayoub, den eldste gutten i familien, blir husets overhode og må gjøre alt han klarer for å overleve. Madi, Ayoubs funksjonshemmede bror, har behov for en medisinsk operasjon. Ayoub strekker seg langt for å samle inn penger til operasjonen ved å smugle lastebil-dekk sammen med en gruppe andre kurdiske landsbyboere i nærheten av grensen mellom Iran og Irak.
Ayoubs onkel bestemmer seg for å gifte seg med Ayoubs søster, mot å betale brudgommens familie som kan finansiere Madis operasjon på den irakiske siden av grensen. Men når de ankommer familien nekter brudgommens mor å akseptere Madi. Men hun godtar å gi Ayoub og hans onkel en muldyr som kompensasjon. Ayoub bestemmer seg for å ta med muldyret til Irak, hvor dyret sannsynligvs er verdt mer. Han slår seg sammen med en gruppe smuglere, for å komme seg over grensen. De bruker muldyr til å frakte produkter, og gir dyrene whisky slik at de bedre kan overleve den harde vinteren i fjellet. Men smuglerne blir snart tatt i bakhold på vei over grensen, og dyrene er alt for fulle til å fortsette videre.


== Skuespillere ==
Ayoub Ahmadi
Rojin Younessi
Amaneh Ekhtiar-dini
Madi Ekhtiar-dini
Kolsolum Ekhtiar-dini
Karim Ekhtiar-dini
Rahman Salehi
Osman Karimi
Nezhad Ekhtiar-dini


== Referanser ==


== Eksterne lenker ==
(en) En tid for fulle hester på Internet Movie Database 
(no) En tid for fulle hester hos Filmfront 
(sv) En tid for fulle hester i Svensk Filmdatabas 
(da) En tid for fulle hester i Danmark Nationale Filminstitut 
(fr) En tid for fulle hester på Allociné 
(nl) En tid for fulle hester på MovieMeter 
(en) En tid for fulle hester på AllMovie 
(en) En tid for fulle hester på Rotten Tomatoes 
(en) En tid for fulle hester på Metacritic 
(en) En tid for fulle hester på Box Office Mojo 
(no) Anmeldelse i Dagbladet
Commission de la capitale nationale

Commission de la capitale nationale (CCN, engelsk: National Capital Commission (NCC)) er et canadisk statlig selskap som forvalter de føderale landområdene og bygningene i Canadas nasjonale hovedstadsregion, som omfatter Ottawa og Gatineau med forsteder.
Selskapets rolle er å fremme regionen som landets hovedstadsområde, særlig med tanke på anliggender som har nasjonal interesse, som monumenter og minnesmerker, turisme og begivenheter som Canadas nasjonaldag. Hovedstadsområdet er ikke en egen jurisdiksjon slik det gjerne er i andre føderasjoner (Washington, DC, Australian Capital Territory, Distrito Federal).


== Eksterne lenker ==
(fr) Offisielt nettsted 
(en) Offisiell blogg 
(fr) Offisiell blogg 
(en) National Capital Commission – kategori av bilder, video eller lyd på Commons